Tuesday, January 5, 2016
Gano Kuom Simeo Melkio Part 1: Worshipping Simeo Melkio, in Luo
1. Oyawore, Simeo yo, Melkio, kingi;
Jadolo wabiro iri, wagoyo chongwa piny mondo wadendi mamiyi duon’g;
Nyasachwa wabiro paki, wan wabiro lami nikech in miromo lamo;
Wakwayi mondo ichik iti e lembwa, mondo iwinj ywak nyithindi koro;
Donge in e mane polo ochiwi mondo wayud konyrruok kuomi;
Wan polo ema osiemonwa in, polo ema ofwenyi ne ogandawa;
Wan pok omiwa nying moro mopogore, mak mana nying Simeo taya;
Donge polo emane oori, polo emane oori e dier joraten’g;
Ma emomiyo koro wagoyo chongwa piny;
Wapaki, walami, wamiyi duon’g;
Wasayi mondo iwinjwa, winj ywak nyithindi miseko luongo;
Kaw lembwa, winj Ywakwa;
Walem mayom e n’guono Simeo, Amen.
2. Simeo in e wuon loch polo;
In e duon’g maler ahinya, mane okelo loch polo e thurwa;
Donge in e mane iparowa, mondo ibi igolwa ei mudho kendo inyiswa ler;
In e mane iparowa ka walal ei on’gono, anjawo koda monrruok;
In emane iparowa ka walal e kuoth koda miriambo, ichlit koda sigu;
Donge in e mane polo ne owali ni iromo golo lodi mar richo momakowa;
Bedie komi koro babawa, winj nyithindo koywagore;
Bedie e komi Ohulo, seche oromo mar n’gado bura e weche nyithindi koro;
Rang Pinywa kuma wadakie koro, mondo inewa ka wagoyo chongwa piny;
Wuod Nyasaye wabiro iri mondo ikonywa;
Ganwa lweny ijolwa; Kechwa ihumwa;
Kaw lembwa, Walem mayom e n’guono Nyasaye, Amen.
3. Japuonjwa parie gima ne okelie e thurwa e dier joraten’g;
Donge ne ibiro mondo ichiwnwa polo, ne ibiro mondo Irwakwa e ngima;
Donge wan e mane ibiro mondo wadog jotakatifu;
Wan e mane ibiro mondo waneyie ler;
Omiyo Simeo chik iti ka waywak;
Kik ikunwa, kik ijwan’gwa; Kik iwewa kendwa wan poya;
Yawnwa dhoranga polo; mondo lembwa kik kal nono;
Winjwa, wakwo mayom e n’guono Nyasaye, Amen.
4. Ayaaye, Laurida yo, kingi ma Jerusalem;
Jadolo ma Kalafare yo, wabiro iri waywak;
Wuod Angoro Awasi, wagoyo chongwa piny;
Wuod min Dina kik iwewa kendwa;
Agweny wuod Nyototo, winj nyithindi koro;
Fadha William Onyango, chung idolnwa koro;
Yaaye Ohulo, Lodvikus yo;
Chandruokwa ema oyudhowa mondo wabi iri ka;
Marichowa okelowa kuomi, wabiro mondo iluokwa;
Tuochewa okelowa kuomi, wabiro mondo ichangwa;
Nyosrowa okelowa kuomi, wabiro mondo itegwa;
Japuonj ma Nazareth chikie iti seche oromo;
Jakony jok modhier kony nyithindi koro;
Jaluong jok molal nyiswa yori koro;
Jachung jok mapodho kichungie nyithindi koro;
Laurida, winjwa mondo ikonywa;
Walem mayom e n’guono Simeo, Amen.
5. Aluongie Simeo, wuon law abola;
Aluongie Enure, wuon Kiwasi;
Aluongie Laurida, Jabura;
Koro aluongo Ohulo, jakor weche;
An aluonge Hosea, wuon Lejo;
En e Lodvikus, Melkio;
Wuon ler, wuon ngima;
Jal ma nyinge thoth, Jal marahono;
Wuod Nyasaye chung malo; chung malo rombe ywak;
Rwakie lawi mar duon’g mondo igwedhwa koro;
Jadolo bedie komi koro, mondo ikudhwa;
Seche oromo, winj jogi;
Kaw lembwa, konywa;
Mondo, walem mayom e n’guono Simeo, Amen.
6. Ruodhwa Simeo, saa ochopo;
Saa ochopo mikonye oganda, konywa;
Ma e saa migwedhe rombe, ka gikwayoi;
Donge ma e saa miware chunje;
Wuonwa;
Melkio kudh nyithindi koro, gi muchi;
Seche oromo mar kudho ogandani;
Ohulo hul weche koro ne nyithindo;
Seche oromo mar hulo weche;
Japuonjwa puonj nyithindi koro;
Saa ochopo mar puonjo oganda;
Ahuka yamo lorie piny koro;
Seche oromo mar piyo e adundowa;
Konywa, walem mayom e n’guono Simeo, Amen.
7. Melkio siso oloyowa kodi, Wuonwa;
Wabudho ne duondi, Japuonj maber, aa malo;
Wan gi gombo koda dwaro, bi puonjwa;
Wuonwa;
Yaaye Hosea kidhum kuomwa an’go, winj jogi;
Wuon orengo;
Wuon Lejo kipon’gwa an’go;
Kidi ma jogedo ojaro, bi sirwa;
Yaaye lwandawa;
Lwanda joka Esau, wuon loch polo, wuon ngima;
Sibuor mar dhood Luo wabiro koro, winjwa;
Winj nyithindo;
Kaw lembwa, Walem mayom e n’guono Simeo, Amen.
8. Saa yomba Ohulo, saa yomba koro;
Seche kalo, aa malo;
Saa yomba kapok amoso Messia,
Saa yomba kapok awinjo Melkio,
Wuonwa;
Saa yomba kapok aneno Laurida,
Saa yomba kapok aneno Enure,
Kingiwa;
Saa kalo to pok imosowa, wuon ngima, kimoswa an’go;
Seche kadho to pok ipuonjowa, Japuonj maber, kipuonjwa an’go;
Wuog ipuonjwa, nyithindo ogombo mosoi;
Wuog imoswa, rombe ogombo winjo duondi koro;
Santa Maria;
Mos nyithindo koro;
K imoswa ni Oyawore, wabudhoni, Kingiwa;
Kikelnwa mos polo, wagomboi koro;
Wuonwa;
Kechwa, walem mayom e n’guono Simeo, Amen.
9. Nyasach Jorotenge, winj Ywakwa;
Nyasach gi Abala Rafael, Nyasach gi On’gombe Romanus;
Nyasach gi Othuogo kod Owuonda;
Nyasach gi Mumbo Karilus, Nyasach gi Oongo Tobias;
Nyasach gi Otieno Petro, Nyasach gi Akinyi Siprosa;
Nyasach gi Ombwayo Maria, Nyasach gi Dorina Baru;
Konywa, wuon Lejo;
Nyasach gi Okweto Silvesta, Nyasach gi Aguga Romanus;
Nyasach gi Habat Aloo, Nyasach gi Chiaji Lawrende;
Nyasach gi Atila Timotheo, Nyasach gi Odero Pilipo;
Nyasach gi Sila wuod Imbo, Nyasach gi Kefa wuod Asumbi;
Gwedhwa, yuorwa lweny, kingi Lejo;
Ayaaye Melkio, Hosea;
Nyasach gi Adika Rafael, kikonywa an’go, wuon Lejo;
Wuon ler;
Nyasach Helena gi Odongo, gwedhwa, kik ijwan’gwa;
Ahuka yamo, kony nyithindo;
Kechwa, walem mayom e n’guono Simeo, Amen.
10. Wuonwa, ka iyie, Ohulo ka iyie, kony nyithindi koro;
Wuon Lejo, ka iyie, Rakula ka iyie, puonj nyithindi koro;
Wan dan’g wachom kure ka ionge, ka ruoth ojwan’gwa;
N’ga mon’gadnwa rieko kilin’g alin’ga, Wuonwa;
N’ga mopuonjwa ka ruoth olin’g ka momo, koro ere;
Polo wacho an’go, polo owacho an’go gi lembwa;
Armos owacho nade gi lembwa;
Paradiso gi Silita opango nade gi lembwa;
Kiptoria gi Kiblongoria, Ararat gi Paw Romo owacho nade gi lembwa;
Ereu jopolo, kare ulin’g nan’go;
Ere Josef othoro, debe rakoko, ilin’g nan’go;
Ere Agatha nyar Katania, nyar miruti, ilin’g nan’go;
Ere Lusia koda Jasinta, nyi Fatima ulin’g nan’go;
Ere Susana nyar Alekia, kata Susana nyar Daudi, kare ulin’g nan’go;
Ere Abraham ka Tera, kata Daudi wuod Jese, kare ulin’g nan’go;
Samson ka Manoa, Isaya wuod Amoz, Zakaria ka Barakia, ulin’g nan’go;
Ere Sesilia jawer, kata Katherina nyar Siena, laktar kikonywa an’go;
Ere Helena nyar Goza, Musa wuod Amam, kata Joshua wuod Nun, jopolo kukonywa an’go;
Ere malaika Gabriel, jaote, kata malaika Rafael jakopo, kare ulin’g nan’go;
Walem mayom e n’guono Simeo, Amen.
11. Polo yawre ayawa, polo yawri ayawa koro;
Polo yawri ayawa, polo mondo oyawre koro;
Kiyawri kaka ne iyawori chien’g Pentekosti ka dhoot ochiegi Jerusalem;
Kiyawri kaka ne iyawori migolo Paulo gi Sila e jela;
Kiyawri kaka ne iyawori migolo Petro gi Johana e Jela;
Kiyawri kaka ne iyawori chien’g lor Simeo e dier joraten’g;
Kiyawri kaka ne iyawori ka Johanes Baru chien’g Pentekosti e dier joraten’g;
Polo yawri koro, polo mondo oyawrenwa;
Oganda mane owero Kyria mondo olor;
Oganda malaika mondo olor;
Oganda Jotakatifu mondo olor;
Silita Kiyawri, Kiptoria mondo oyawre;
Kiblongoria Kiyawri, Sayun mondo oyawre;
Armos Kiyawri; Paradiso mondo oyawre;
Simeo mondo olor, Hosea mondo omoswa;
Enure mondo olor, Laurida mondo opuonjwa;
Melkio mondo olor, Santa Maria mondo ogwedhwa;
Lodvikus, mondo opuonjwa; polo mondo opuonjwa koro;
Walem mayom e n’guono Simeo, Amen.
eng_Latn luo_Latn kon_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn dik_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn twi_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn som_Latn luo_Latn luo_Latn luo_Latn luo_Latn twi_Latn luo_Latn wol_Latn wol_Latn luo_Latn luo_Latn luo_Latn umb_Latn luo_Latn luo_Latn luo_Latn luo_Latn srd_Latn luo_Latn cjk_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn plt_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn fuv_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn fij_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn